Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 17139

1. Megjegyzés: Amikor a változás természete miatt az elfogadható biztonsági szint mennyiségi mértékben nem fejezhető ki, a biztonsági felülvizsgálat csak az üzemszerű megfigyelés és értékelés alapján történhet. 2.27 Közös referencia-rendszerek 2.27.1 Vízszintes referencia-rendszer A légiközlekedésben a World Geodetic System – 1984 (WGS-84) alkalmazandó vízszintes referenciarendszerként. A bejelentett légiforgalmi földrajzi koordinátákat (a szélesség és hosszúság megjelölésével) a WGS-84 referencia-adatai alapján kell megadni. Megjegyzés – A WGS – 84-re vonatkozó átfogó útmutató a World Geodetic System – 1984 (WGS – 84) Kézikönyvben (Doc 9674) található. 2.27.2 Függőleges referencia-rendszer A légiközlekedés függőleges referencia-rendszere a közép-tengerszinten kell, hogy alapuljon, mellyel meghatározható a gravitáción alapuló magasság (tengerszint feletti magasság) a geoidként ismert felülethez mért viszonya. Megjegyzés: A geoid globálisan leginkább a közép-tengerszintet követi. A közép-tengerszint meghatározása egy olyan, egyenlő feszültségű felület a Föld gravitációs mezejében, amely egybeesik a közép-tengerszintnek a szárazföldekre kiterjesztett felületével. 2.27.3 Időbeli referencia-rendszer 2.27.3.1 A légiközlekedés időbeli referencia-rendszereként a Gergely-naptár és az Egyeztetett Világidő (UTC) alkalmazandó. 2.27.3.2 Amennyiben ettől eltérő referencia-rendszert alkalmaznak, az a Légiforgalmi Tájékoztató Kiadvány (AIP) GEN 2.1.2 részében feltüntetendő. 2.28 Nyelvismeret ellenőrzése 2.28.1 A légiforgalmi szolgálatot ellátó szervezet ellenőrizze és biztosítsa, hogy alkalmazott légiforgalmi irányítói értsék és beszéljék a rádió-távbeszélő összeköttetéseknél használt nyelve(ke)t. 2.28.2 A légiforgalmi irányító egységek közötti összeköttetések esetében egyéb nyelvre vonatkozó közös megállapodás hiányában az angol nyelvet használják. 2.29 Légiforgalmi szükségintézkedések A légiforgalmi szolgálati hatóságok dolgozzanak ki és tegyenek közzé megfelelő szükség-intézkedési terveket a légforgalmi szolgálatok és az ezekhez szükséges kiegészítő szolgáltatások tényleges illetve lehetséges megszakadása esetére azon légterek vonatkozásában, amelyekben a szolgáltatások biztosításáért felelősek. Az intézkedési terveket szükség szerint az ICAO segítségével, a szomszédos légterekében légiforgalmi szolgálatok biztosításáért felelős hatóságokkal valamint az érintett légtér-felhasználókkal szoros együttműködésben dolgozzák ki.

Source: https://magyarkozlony.hu/hivatalos-lapok/4c6310a937d14bac566ee9c9d944896656c292dd/dokumentumok/5a6ac3c6db12e692ae41096677ad5f072d2cc9f3/letoltes